b'\n_START_ARTICLE_\nSchiavona\n_START_PARAGRAPH_\nSchiavona [skjav\xc3\xb2na] je bil renesan\xc4\x8dni me\xc4\x8d, ki je postal popularen v Italiji s koncem 16. stoletja. Izvira iz me\xc4\x8da bene\xc5\xa1ke stra\xc5\xbee in od tod tudi ime, saj je bil velik del stra\xc5\xbee slovanskega porekla (Slovani so po italijansko Slavi [zl\xc3\xa0vi], po bene\xc5\xa1ko Schiavi [skj\xc3\xa0vi]). Me\xc4\x8d je bil dvorezen in \xc5\xa1irok, branik pa je imel navadno oblikovan kot ko\xc5\xa1arico za \xc4\x8dim ve\xc4\x8djo za\xc5\xa1\xc4\x8dito roke. Tak me\xc4\x8d je bil dolg okrog en meter, tehtal pa je nekaj ve\xc4\x8d kot en kilogram. V 17. stoletju je bil to vedno pogosteje tudi me\xc4\x8d te\xc5\xbeke konjenice.'